3. 6. 83 De Europæiske Fællesskabers Tidende Nr. C 145/5 
II 
(Forberedende retsakter) 
KOMMISSIONEN 
Forslag til Rådets afgørelse om Fællesskabets ordning med egne indtægter 
(Forelagt Rådet af Kommissionen den 5. maj 1983) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 
201, 
under henvisning til traktaten om oprettelse af Det 
europæiske Atomenergifællesskab, særlig artikel 173, 
under henvisning til forslag fra Kommissionen, 
under henvisning til udtalelse fra Europa-Parla­
mentet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
Ved Rådets afgørelse af 21. april 1970 angående 
udskiftning af medlemsstaternes finansielle bidrag 
med Fællesskabernes egne indtægter (x), herefter 
benævnt afgørelsen af 21. april 1970, blev der indført 
en ordning med egne indtægter for Fællesskabet; 
medens de eksisterende indtægtskilder i henhold til 
afgørelsen af 21. april 1970 bør opretholdes, bør 
ordningen med egne indtægter gøres mere varieret og 
udbygges yderligere; 
told af varer henhørende under EKSF-traktaten bør 
inkluderes i Fællesskabernes egne indtægter; 
med henblik herpå bør grænsen på 1 % for den sats, 
som i henhold til afgørelsen af 21. april 1970 
anvendes på det ensartede beregningsgrundlag for 
merværdiafgiften, ophæves; samtidig bør forhøjelser 
C) EFT nr. L 94 af 28. 4. 1970, s. 19. af den tilladte merværdiafgiftssats for at styrke 
budgetdisciplinen fastsættes til brøkdele af et procent­
point; 
desuden bør der, så længe garantiudgifterne til støtte 
for landbrugsproduktionen overstiger en vis 
procentdel af Fællesskabernes budget, anvendes vari­
able merværdiafgiftssatser, hvor der tages hensyn til 
visse økonomiske indikatorer — 
FASTSAT FØLGENDE BESTEMMELSER, SOM DET 
HENSTILLER TIL MEDLEMSSTATERNE, AT 
VEDTAGE: 
Artikel 1 
Fællesskabernes budget finansieres, uafhængigt af 
andre indtægter, fuldt ud ved hjælp af Fællesska­
bernes egne indtægter. 
Artikel 2 
Indtægter af: 
a) afgifter, præmier, tillægs- eller udligningsbeløb, 
supplerende afgifter og lignende samt andre 
afgifter, der inden for rammerne af den fælles 
landbrugspolitik af Fællesskabernes institutioner er 
blevet eller vil blive pålagt vareudvekslingen med 
ikke-medlemsstater, såvel som afgifter og andre 
gebyrer, der fastsættes inden for rammerne af den 
fælles markedsordning for sukker; 
b) told i henhold til den fælles toldtarif og anden 
told, herunder told af varer henhørende under 
EKSF-traktaten, der af Fællesskabernes instituti­
oner er blevet eller vil blive pålagt vareudveks­
lingen med ikke-medlemsstater, 
udgør egne indtægter og opføres på Fællesskabernes 
budget. 
Artikel 3 
1. Desuden består de egne .indtægter af provenuet 
af merværdiafgiftens anvendelse på et beregnings-
Nr. C 145/6 De Europæiske Fællesskabers Tidende 3. 6. 83 
grundlag, som fastlægges ensartet for medlemssta­
terne i henhold til fællesskabsregler og beregnes i 
overensstemmelse med bestemmelserne i denne 
artikel. 
2. Indtægterne beregnes ved anvendelse af en 
ensartet merværdiafgiftssats. Med forbehold af stk. 6 
fastsættes denne sats som led i budgetproceduren og 
under hensyntagen til alle andre indtægter. 
3. Så længe udgifterne inden for rammerne af Den 
europæiske udviklings- og garantifond for Land­
bruget, garantisektionen (ekskl. udgifterne til fødeva­
rehjælp og udgifterne i medfør af sukkerprotokollen 
med AVS-staterne), overstiger 33 % af de samlede 
udgifter, skal der desuden anvendes variable mervær­
diafgiftssatser. Disse satser fastsættes under hensyn­
tagen til medlemsstaternes andel i Fællesskabets ende­
lige landbrugsproduktion af varer, som er omfattet af 
fælles markedsordninger, og i Fællesskabets netto­
driftsoverskud samt deres bruttonationalprodukt per 
capita, defineret som et gennemsnit af indekser 
beregnet på grundlag af markedskurser og indekser 
beregnet på grundlag af købekraftspariteter. 
Provenuet af disse variable satser skal være lig med 
forskellen mellem de ovennævnte udgifter og 33 % af 
budgettets samlede udgifter. 
Såfremt der sker en usædvanlig og uventet udvikling i 
Fællesskabernes udgifter, vil denne tærskel eventuelt 
kunne ændres efter den i artikel 3, stk. 6, fastsatte 
fremgangsmåde. 
4. Hvis budgettet ikke er vedtaget ved regnskabs­
årets begyndelse, anvendes en eventuelt tidligere 
fastsat sats, indtil en ny sats træder i kraft. 
5. Med henblik på anvendelsen af stk. 6 beregnes 
der en samlet merværdiafgiftssats som summen af den 
ensartede sats i henhold til stk. 2 og det vejede 
gennemsnit af de variable satser i henhold til stk. 3. 
6. Det er en forudsætning for, at den samlede 
merværdiafgiftssats kan overstige 1 procent, at der er 
truffet en afgørelse herom på grundlag af et forslag 
fra Kommissionen. Ved denne afgørelse, som skal 
træffes af budgetmyndigheden, idet Rådet træffer sin 
beslutning med enstemmighed, og Europa-Parla­
mentet træffer sin beslutning med et flertal af sine 
medlemmer og med tre femtedele af de afgivne 
stemmer, kan der gives bemyndigelse til en samlet sats 
på maksimalt 1,4 °/o. Efterfølgende forhøjelser af den 
tilladte sats forudsætter yderligere sådanne afgørelser 
i trin på 0,4 % hver. Artikel 4 
1. De i artikel 2 og 3 nævnte indtægter skal uden 
forskel anvendes til finansiering af alle udgifter, som 
opføres på Fællesskabernes budget. 
2. Finansieringen ved hjælp af Fællesskabernes 
egne indtægter af udgifter i tilknytning til forsknings­
programmer inden for Det europæiske Atomenergi­
fællesskab udelukker ikke, at der på Fællesskabernes 
budget kan opføres udgifter til tillægsprogrammer, 
eller at sådanne udgifter kan finansieres ved hjælp af 
finansielle bidrag fra medlemsstaterne, fastlagt efter 
en særlig fordelingsnøgle, som fastsættes af Rådet med 
enstemmighed. 
Artikel 5 
Der kan tilbagebetales hver medlemsstat op til 1 °/o af 
de egne indtægter i henhold til artikel 2 til dækning 
af udgifter i forbindelse med opkrævningen. Procent­
satsen fastsættes af budgetmyndigheden på forslag af 
Kommissionen, idet Rådet træffer sin beslutning med 
enstemmighed, og Europa-Parlamentet træffer sin 
beslutning med et flertal af sine medlemmer og med 
tre femtedele af de afgivne stemmer. 
Artikel 6 
Eventuelle saldi mellem Fællesskabernes egne 
indtægter og de faktiske udgifter i løbet af et regn­
skabsår udlignes i overensstemmelse med bestem­
melser, som opstilles i henhold til artikel 209 i trak­
taten om oprettelse af Det europæiske økonomiske 
Fællesskab og artikel 183 i traktaten om oprettelse af 
Det europæiske Atomenergifælleskab. 
Artikel 7 
1. De fællesskabsindtægter, der omhandles i artikel 
2 og 3, opkræves af medlemsstaterne i henhold til 
deres nationale lovgivning, der i givet fald ændres i 
dette øjemed. Medlemsstaterne stiller disse midler til 
Kommissionens rådighed. 
2. Uden at gribe ind i den revision, der omhandles 
i artikel 206, litra a), i traktaten om oprettelse af Det 
europæiske økonomiske Fællesskab, eller i kontrol­
foranstaltningerne i medfør af artikel 209, litra c), i 
samme traktat vedtager Rådet på forslag af Kommis­
sionen og efter høring af Europa-Parlamentet med 
enstemmighed bestemmelser vedrørende kontrollen 
med opkrævningen, overdragelsen til Kommissionen 
og indbetalingen af de i artikel 2 og 3 nævnte 
indtægter samt detaljerede gennemførelsesbestem­
melser vedrørende artikel 3. 
3. 6. 83 De Europæiske Fællesskabers Tidende Nr. C 145/7 
Artikel 8 
Denne afgørelse bekendtgøres for medlemsstaterne af 
generalsekretæren for Rådet for De europæiske 
Fællesskaber og offentliggøres i De Europæiske Fælles­
skabers Tidende. 
Medlemsstaterne giver uden ophold generalsekre­
tæren for Rådet for De europæiske Fællesskaber 
meddelelse om gennemførelsen af de forholdsregler, 
der i henhold til deres respektive forfatningsmæssige bestemmelser er nødvendige for vedtagelsen af denne 
afgørelse. 
Denne afgørelse træder i kraft den første dag i den 
måned, der følger efter modtagelsen af den sidste af 
de i stk. 2 nævnte meddelelser. Samtidig ophæves 
afgørelsen af 21. april 1970. I fornødent omfang 
forstås henvisninger til afgørelsen af 21. april 1970 
som henvisninger til denne afgørelse.